**Presidentvalget i Serbia** hadde sin første valgrunde 20. januar 2008. Valget er det første siden Montenegro løsrev seg i 2006. Andre valgrunde ble avholdt 3. februar 2008, og der vant Boris Tadić, den nåværende presidenten i Serbia med liten margin over utfordreren Tomislav Nikolić.

Kandidater
----------

* Tomislav Nikolić, *Det serbiske radikale partiet*
* Jugoslav Dobričanin, nåværende visepresident fra *Reformistpartiet*
* Boris Tadić, nåværende president fra *Det demokratiske parti*
* Velimir Ilić, *Nye Serbia*
* Ištvan Pastor, *Ungarske koalisjon*
* Marijan Rističević, Koalisjon av *Folkets bondeparti* og *Forente bondeparti*
* Čedomir Jovanović, *Liberaldemokratiske parti*
* Milutin Mrkonjić, *Sosialistpartiet*
* Milanka Karić, *Serbiske styrkebevegelsen*

Tema i valget
-------------

### Levestandard, arbeid og korrupsjon

«*Kosovo is definitely not the most important subject for most people. The top issues are improving living standards, employment and the fight against corruption. We found in our survey only 26% of people thought Kosovo should be the number one priority of the government*», sa Marko Blagojevic fra valgobservatør-organisasjonen CESID.

### Kosovos status

Den serbiske statsministeren Vojislav Kostunica sa at en anerkjennelse av uavhengighet for Kosovo ville være «*den mest farlige presedens siden andre verdenskrig*». Statsministeren i Kosovo, Hashim Thaçi, sa 10. januar 2008 at «*datoen for selvstendighetserklæringen er fastsatt, men at den ikke vil bli offentliggjort før etter at andre runde av presidentvalget i Serbia er avviklet 3. februar*», fordi en tidligere erlæring vil styrke ultranasjonalistene ved valget.
Partiene i Serbias regjering og de mere ekstreme og ytterliggående opposisjonspartiene var svært uforsonlige når det gjaldt Kosovos status. Kun det lille liberaldemokratiske partiet LDP krevde ikke at Kosovo måtte forbli serbisk.

### EU-medlemskap

EU-ledere tilbød å akselere Serbias medlemsplaner inn i blokken, men bare etter at Beograd overleverer etterlyste krigsforbrytere fra landet, noe som innad i Serbia var et svært upopulært krav.

Gjennomføringen av valget
-------------------------

### Valgobservatører

Før valget bestemte den serbiske valgkommisjonen å stenge ute valgobservatører fra USA og Storbritannia, på grunn av disse landene sin støtte til uavhengighet for Kosovo. OSSE vil forøvrig være den landsdekkende nøytrale observatøren av valget.

Første valgomgang
-----------------

Det er registrert 6 692 380 stemmeberettiget før valget.

### Valgdagsmålinger

De første valgdagsmålingene like etter at valglokalene stengte, sa at Tomislav Nikolić fikk 39,5 % av stemmene, mens sittende president Boris Tadić fikk 35,3 %.

### Opptelte resultater

| Kandidat | Parti | Stemmer |  % stemmer | Kommentar |
| --- | --- | --- | --- | --- |
| Tomislav Nikolić | *Serbiske radikale parti* | 1 612 612 | 39,4 % |  |
| Boris Tadić | *Demokratiske parti* | 1 448 912 | 35,4 % | Nåværende president |
| Velimir Ilić | *Nye Serbia* | 310 751 | 7,6 % |  |
| Milutin Mrkonjić | *Sosialistpartiet* | 245 426 | 6,0 % |  |
| Čedomir Jovanović | *Liberal-demokratiske parti* | 230 634 | 5,6 % |  |
| Ištvan Pastor | *Ungarske koalisjon* | 89 303 | 2,2 % |  |
| Milanka Karić | *Serbiske styrkebevegelsen* | 40 372 | 1,0 % | Eneste kvinnelige kandidat |
| Marijan Rističević | Koalisjon av *Folkets bondeparti* og *Forente bondeparti* | 18 240 | 0,4 % |  |
| Jugoslav Dobričanin | *Reformistpartiet* | 12 366 | 0,3 % | nåværende visepresident |
| **Totalt godkjente stemmer** |  | **4 007 953** |  |  |

Tomislav Nikolić og Boris Tadić gikk dermed videre til den 2. valgomgangen 3. februar 2008.

Mellom valgomgangene
--------------------

Serbias statsminister Vojislav Kostunica uttalte 30. januar at han ikke vil aktivt støtte koalisjonspartner og sittende president Boris Tadic foran den andre runden i presidentvalget, noe som flere kommentatorer mente ville redusere sjansene for den sittende presidenten til å bli gjenvalgt.

Nikolić og Tadić møttes i en tv-debatt, der de bl.a tok opp tema som Serbias forhold til EU, Kosovos uavhengighet.

Andre valgomgang
----------------

### Valgdagsmålinger

De første valgdagsmålingene like etter at valglokalene stengte, sa at Tomislav Nikolić fikk 49 % av stemmene, mens sittende president Boris Tadić fikk 51 %.

### Opptelte resultater

| Kandidat | Parti | Stemmer |  % stemmer | Kommentar |
| --- | --- | --- | --- | --- |
| Tomislav Nikolić | *Serbiske radikale parti* | 2 178 014 | 48,72 % |  |
| Boris Tadić | *Demokratiske parti* | 2 292 650 | 51,28 % | Nåværende president |
| **Totalt godkjente stemmer** |  | 4 470 664 | 100,00 % |  |

Nikolić  erkjente valgnederlaget samme kveld i en tale til sine tilhengere, der han sa at «*Jeg kan informere dere om at Tadic mest sannsynlig vant dette valget med rundt to prosentpoeng*».

Referanser
----------

1. ↑  «Serbian key presidential elections set for Jan. 20». International Herald Tribune. 12. desember 2007. Arkivert fra originalen 21. januar 2008.
2. ↑  BBC News: Serbs put jobs before Kosovo, presentert 16. januar 2008
3. 1 2  BBC News: EU offers Serbia deal on Kosovo, presentert 14. desember 2007
4. ↑  Dagsvisen: Kosovo skal anerkjennes Arkivert 13. januar 2008 hos Wayback Machine. presentert 12. januar 2008
5. ↑  Aftenposten: Norge med intenst diplomati overfor Serbia, presentert 13. januar 2008
6. ↑  Serbia Bars US, British Vote Monitors[*død lenke*]
7. ↑  Reuters: Nationalist ahead in first round Serb president vote, presentert 20. januar 2008
8. ↑  BBC News: Hardliner set for Serbia poll win, presentert 21. januar 2008
9. ↑  Dagbladet: Støtter ikke president Tadic, presentert 30. januar 2008
10. ↑  BBC News: Serbia poll rivals in TV battle, presentert 31. januar 2008
11. 1 2  Aftenposten: Aftenposten: Erkjenner valgnederlag, 3. februar 2008

Eksterne lenker
---------------

* BBC News: Q&A: Serbia presidential election
* BBC News: In pictures: Serbia votes